Кыргыз Республикасынын Министрлер Кабинетинин айрым чечимдерине өзгөртүүлөрдү киргизүү жөнүндө Кыргыз Республикасынын Министрлер Кабинетинин токтом долбооруна негиздеме-маалымкат

**1.Максаты жана милдети**

# Кыргыз Республикасынын Министрлер Кабинетинин токтом долбоору ЕАЭБ жөнүндө Келишим жана ЕАЭБ Бажы кодекси жөнүндө келишим менен Бирликтин бажы аймагы жөнүндө кабыл алынган ченемдерге ылайык Кыргыз Республикасынын Министрлер Кабинетинин

# -Кыргыз Республикасынын Министрлер Кабинетинин 2021-жылдын 23-июнундагы №41 «Кыргыз Республикасынан айыл чарба товарларынын айрым түрлөрүн ташып чыгууга (экспорттоого) убактылуу тыюу салууну киргизүү жөнүндө» токтомунун;

# -Кыргыз Республикасынын Министрлер Кабинетинин 2021-жылдын 24-июнундагы №42 «Азык-түлүк товарларына рыноктук бааларды турукташтыруу максатында колдонулуучу кошумча наркка нөл (0) пайыз ставкасы боюнча салык салынуучу товарлар жөнүндө» токтомунун

# айрым пункттарын жана жоболорун бир түрдүү түшүнүү максатында иштелип чыкты.

**2. Баяндоо бөлүгү**

2021-жылдын 8-июлунда Кыргыз Республикасынын Министрлер Кабинетинин 2021-жылдын 23-июнундагы №41 «Кыргыз Республикасынан айыл чарба товарларынын айрым түрлөрүн ташып чыгууга (экспорттоого) убактылуу тыюу салууну киргизүү жөнүндө» токтому күчүнө кирди. Токтом долбоорунун 2-тиркемесине ылайык «Кыргыз Республикасынан Кыргыз Республикасынын бажы аймагынын чегинен тышкары ташып чыгууга (экспорттоого) убактылуу тыюу салуу белгиленген айыл чарба товарларынын айрым түрлөрүнүн тизмеги» каралган.

Кыргыз Республикасы Евразия экономикалык бирлигине кошулуусу менен кыргыз-казак мамлекеттик чек арада бажы контролу алып салынган, бажы чек арасы жок. ЕАЭБ жөнүндө Келишимге ылайык бажы аймагы бирдиктүү болуп саналат. «Кыргыз Республикасынын бажы аймагынын» термини колдонулбайт.

Ошондой эле, Кыргыз Республикасынын Министрлер Кабинетинин 2021-жылдын 24-июнундагы №42 токтому 2021-жылдын 1-июлунан тартып бир катар товарларга салык салынуучу жеткирүүлөр жана салык салынуучу импорт боюнча (0) пайыз өлчөмүндө кошумча нарк салыгына ставка белгиленет.

Чечим азык-түлүк товарларына рыноктук бааларды турукташтыруу жана чарбакер субъекттерге колдоо көрсөтүү максатында кабыл алынган.

Тактап айтканда, бул ставка төмөнкүдөй товарларга карата колдонулат:

- 2021-жылдын 1-июлунан 31-августуна чейин - кант-кумшекер (ЕАЭБ ТЭИ ТН 1701 коддору), өсүмдүк майы (ЕАЭБ ТЭИ ТН 1512 коддору) үчүн;

- 2021-жылдын 1-июлунан 31-декабрына чейин - айыл чарба жаныбарлары (ЕАЭБ ТЭИ ТН: жылкы (0101), ири мүйүздүү мал (0102), чочко (0103), кой жана эчки (0104), канаттуулар (0105) коддору) үчүн.

Демек, жогоруда белгиленген товарларды өлкөнүн ичинде сатууда, ошондой эле аларды республиканын аймагына импорттоодо КНС боюнча пайыздардын нөл ставкасы колдонулат.

Бирок, бүгүнкү күндө, ишкердик субъекттеринен төмөнкүдөй маселе менен кайрылуулары көбөйдү: токтом долбоорунун преамбуласында көрсөтүлгөндөй, аталган азык-түлүк товарларын Кыргыз Республикасына импорттогон чарбакер субъекттерди колдоо максатында ушул токтом кабыл алынган. Алардын ою боюнча бул токтом ушул товарларды импорттогон жана мындан аркы сатууну ишке ашырган субъекттерге гана таркалат.

Буга байланыштуу, бир түрдүү түшүнүү жана кабыл алынган ченемдерди туура эмес жана карама-каршы практикасына жол бербөө үчүн жогоруда белгиленген токтомго өзгөртүүлөр киргизилүүдө.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Белгиленген долбоорду кабыл алуу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин токтом долбоору коомдук талкуулоо жол-жобосунан өтүү үчүн 2021-жылдын 8-июлунда Кыргыз Республикасынын Министрлер Кабинетинин расмий сайтына, Бирдиктүү порталга ([koomtalkuu.gov.kg](file:///D:\duisheeva\Мои%20документы\_栁琀琀瀀㨀⼀⼀欀漀漀洀琀愀氀欀甀甀⸀最漀瘀⸀欀最⼀瘀椀攀眀ⴀ渀瀀愀⼀㘀㜀　)) жана КР Экономика жана финансы министрлигинин сайтына (<http://mineconom.gov.kg>) жайгаштырылган. Талкуунун жүрүшүндө сунуштар жана сын-пикирлер келип түшкөн жок.

**5. Долбоордун мыйзамдарга шайкеш келүүсүнө талдоо**

Сунушталган долбоор улуттук мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Кыргыз Республикасынын Министрлер Кабинетинин токтом долбоорун кабыл алуу республикалык бюджеттен кошумча финансылык чыгымдарга алып келбейт.

**7. Жөнгө салуучулук таасирине талдоо жүргүзүү жөнүндө маалымат**

Сунушталган токтом долбооруна жөнгө салуучулук таасирине талдоо жүргүзүү талап кылынбайт.

**Министрлер Кабинетинин**

**Төрагасынын орун басары**

**- экономика жана финансы министри А. Жапаров**